Document ID: /roh_data/filtered/Bilingualer_Corpus_interleaved-it-rm.jsonl.gz/1787

This is a text translated from Italian to Rumantsch Grischun.
I capi di Governo di Arge Alp si incontrano nell'Alto Adige per la 41a Conferenza plenaria: Politica dei trasporti e politica climatica i temi principali

Al centro della Conferenza dei capi di Governo della Comunità di lavoro delle regioni alpine (Arge Alp) di quest'anno vi è l'approvazione di due risoluzioni. In una risoluzione Arge Alp si oppone all'ammissione di "gigaliner" nell'arco alpino, l'altra risoluzione concerne lo sviluppo culturale nell'arco alpino. Inoltre, i capi di Governo decideranno in merito alla continuazione e all'avvio di diversi progetti, di cui tre sono stati inoltrati dai Grigioni. La Conferenza, presieduta dall'Alto Adige, avrà luogo ad Appiano venerdì 18 giugno 2010.

Arge Alp intende opporsi all'ammissione di gigaliner nell'arco alpino. In occasione della 41a Conferenza plenaria, presieduta dall'Alto Adige, i capi di Governo dovranno licenziare una relativa risoluzione. Da diversi anni in Svezia e Finlandia circolano veicoli commerciali lunghi 25 metri e con un peso totale di 60 tonnellate. Come scritto nella bozza della risoluzione, secondo Arge Alp è ovvio che queste esperienze con i gigaliner non possano essere trasferite alle strette valli alpine. La rete stradale nell'arco alpino non può essere ampliata, o un ampliamento può avvenire soltanto con un dispendio sproporzionato, per rispondere alle esigenze dei gigaliner. I capi di Governo di Arge Alp vogliono quindi invitare l'Unione Europea a prescindere dall'ammissione dei gigaliner. Allo stesso modo, le Regioni e i Cantoni membri di Arge Alp vogliono intervenire presso i propri Governi nazionali affinché i gigaliner vengano vietati per legge nel traffico nazionale. Inoltre, Arge Alp ribadisce la propria opinione secondo cui la politica dei trasporti debba partire dall'obiettivo di trasferire il più possibile il traffico merci dalla strada su vettori di trasporto rispettosi dell'ambiente.

La seconda risoluzione che deve essere licenziata in occasione della Conferenza dei capi di Governo si occupa dello sviluppo culturale nell'arco alpino. Essa prevede la promozione dello sviluppo rurale a tutti i livelli per sostenere l'identità nell'arco alpino.

Previsto un convegno sulle tecnologie dell'informazione e della comunicazione

Tra i nuovi progetti che devono essere approvati dalla Conferenza dei capi di Governo rientra anche il progetto inoltrato dai Grigioni che prevede lo svolgimento di un convegno sulle tecnologie dell'informazione e della comunicazione (TIC). L'obiettivo è quello di rafforzare la cooperazione transfrontaliera in questo ambito e creare una piattaforma per la discussione specialistica con particolare considerazione della situazione nell'arco alpino. A questo scopo, in settembre Arge Alp, insieme alla Scuola universitaria per la tecnica e l'economia (UTE), organizza a Coira un convegno specialistico.

Quale ulteriore tema principale i capi di Governo discuteranno la politica climatica. L'Alto Adige, quale Regione che detiene la presidenza, ha inoltrato un progetto che prevede lo svolgimento di una conferenza internazionale sul tema del cambiamento climatico. Il convegno, che avrà luogo nel settembre 2010, dovrà illustrare il futuro sviluppo del clima nell'arco alpino e le strategie possibili nelle Regioni Arge Alp per proteggere il clima e per adeguarsi al cambiamento climatico.

Continuazione di due progetti grigionesi

Tra i progetti in corso che Arge Alp intende proseguire nei prossimi anni rientra anche il progetto Arge Alp Sport, diretto dai Grigioni. Da alcuni anni si svolgono di nuovo con successo gare sportive decentrali nelle Regioni membro sotto forma di giochi invernali ed estivi. È inoltre prevista la continuazione del progetto "Grandi predatori nelle Alpi". Il progetto, anch'esso avviato dai Grigioni, si occupa dei grandi predatori che un tempo facevano parte della fauna indigena come l'orso, il lupo o la lince. È auspicata una collaborazione transfrontaliera nel senso di uno scambio di esperienze a livello specialistico.

Numerosi nuovi progetti inoltrati

Per promuovere il contatto tra i cittadini, Arge Alp lancia e partecipa ad altri progetti sovraregionali. Il Comitato direttivo ha presentato complessivamente undici nuovi progetti a destinazione della Conferenza dei capi di Governo. Oltre al Convegno sul clima e al convegno TIC, Arge Alp vuole far elaborare un Atlante degli alpeggi e avviare un progetto per la sicurezza sulle piste. Tra i nuovi progetti rientrano inoltre il progetto "Protezione Civile sistemi a confronto - l'ottimizzazione possibile", nonché una prevista conferenza sul corridoio verde lungo gli assi stradali in alcune Regioni membro di Arge Alp. Salisburgo ha inoltrato i progetti "Utilizzo delle risorse naturali nell'arco alpino per la cura delle malattie respiratorie di origine allergica" e "Wild Alps", il cui scopo è quello di fare conoscere meglio ai giovani le loro aree protette alpine. Per il resto si prevede di prolungare un progetto dell'Accademia europea dei talenti di Lindau che consente ai giovani uno scambio transfrontaliero. Infine, il Tirolo prevede di svolgere un simposio "Il futuro insieme" sul tema integrazione e di creare un forum per una gestione delle risorse idriche alpine in Europa.

La presidenza passa dall'Alto Adige alla Regione Salisburgo

Con la Conferenza dei capi di Governo ad Appiano si conclude l'anno di presidenza della Provincia autonoma di Bolzano-Alto Adige. Per un anno Arge Alp sarà presieduta dalla Regione Salisburgo. Fondata nel 1972, Arge Alp è stata la prima associazione europea di questo tipo costituita da unità statali e autonome al di sotto del livello degli Stati nazionali e federali. Essa ha come scopo quello di affrontare, mediante una collaborazione transfrontaliera, propositi comuni delle Regioni membro, in particolare in campo culturale, sociale, economico ed ecologico, di intensificare la coscienza della comune responsabilità per lo spazio vitale delle Alpi, di promuovere i contatti tra gli abitanti dell'arco alpino, di rafforzare la posizione dei Länder, delle Regioni, delle Province e dei Cantoni, e di fornire insieme ad altre istituzioni un contributo alla collaborazione in Europa.

Informazioni più dettagliate:

Una panoramica sui progetti più importanti di Arge Alp può essere scaricata

qui

.

www.argealp.org

Persona di riferimento:

- Consigliere di Stato Dr. Martin Schmid, Direttore del Dipartimento delle finanze e dei comuni, tel. 081 257 32 01

Organo: Cancelleria dello Stato dei Grigioni

Fonte: it Cancelleria dello Stato dei Grigioni

Qualidator Warnings

Error Code

ImagesMissingAltText

: <img class="ms" alt="" src="http://www.gr.ch/_layouts/IMAGES/icpdf.gif" originalAttribute="src" originalPath=""http://www.gr.ch/_layouts/IMAGES/icpdf.gif"" /> Index: 6509

15.06.2010
Las scheffas ed ils schefs da las regenzas da la ARGE ALP sa scuntran en il Tirol dal sid a lur 41. conferenza plenara: Temas centrals èn la politica da traffic e la politica dal clima

En il center da la conferenza da las scheffas e dals schefs da las regenzas da la cuminanza da lavur da las regiuns alpinas (ARGE ALP) da quest onn stat la deliberaziun da duas resoluziuns. En ina resoluziun sa dosta la ARGE ALP cunter l'admissiun da gigaliners en il territori alpin, l'autra resoluziun concerna il svilup cultural da la regiun alpina. Ultra da quai decidan las scheffas ed ils schefs da las regenzas davart la cuntinuaziun e davart la lantschada da differents projects, dals quals il Grischun ha inoltrà en tut trais projects. La conferenza – sut il presidi dal Tirol dal sid – ha lieu venderdi, ils 18 da zercladur 2010, ad Eppan.

La ARGE ALP vul sa dustar cunter l'admissiun da gigaliners en il territori alpin. A chaschun da la 41. conferenza plenara che stat quest onn sut il presidi dal Tirol dal sid duain las scheffas ed ils schefs da las regenzas deliberar ina resoluziun correspundenta. Dapi plirs onns vegnan duvrads en Svezia ed en Finlanda vehichels utilitars cun ina lunghezza da 25 meters e cun in pais total da 60 tonnas. Sco ch'i vegn menziunà en il sboz da resoluziun, èsi evident – tenor l'avis da la ARGE ALP – che questas experientschas cun gigaliners na pon betg vegnir transferidas sin las valladas stretgas da las Alps. La rait da vias en il territori alpin na po betg vegnir adattada als basegns dals gigaliners, nun ch'i vegnia impundì lavur e custs sproporziunads. Perquai vulan las scheffas ed ils schefs da las regenzas da la ARGE ALP supplitgar l'uniun europeica da desister d'admetter gigaliners. Medemamain vulan ils pajais ed ils chantuns commembers da la ARGE ALP s'engaschar tar lur regenzas naziunalas, per che gigaliners vegnian scumandads en il traffic naziunal. Ultra da quai accentuescha la ARGE ALP sia opiniun che la politica da traffic stoppia partir da la finamira da spustar en moda uschè vasta sco pussaivel il traffic da rauba da la via sin meds da transport ecologics.

La segunda resoluziun che duai vegnir deliberada a chaschun da la conferenza da las scheffas e dals schefs da las regenzas tracta il svilup cultural dal territori alpin. Per rinforzar la basa da l'identitad alpina duai il svilup rural vegnir promovì sin tut ils nivels.

Planisà ina dieta davart tecnologias d'infurmaziun e da communicaziun

Tar ils projects novs che duain vegnir approvads a chaschun da la conferenza da las scheffas e dals schefs da las regenzas tutga il project per realisar ina dieta davart tecnologias d'infurmaziun e da communicaziun (ICT) ch'il Grischun ha inoltrà. La finamira è quella da rinforzar la cooperaziun transcunfinala en quest champ e da crear ina plattafurma per discussiuns d'expertas e d'experts, resguardond la situaziun speziala en il territori alpin. Per quest intent organisescha la ARGE ALP – ensemen cun la scola auta da tecnica ed economia (SATE) da Cuira – il settember ina dieta d'expertas e d'experts a Cuira.

Sco ulteriur tema central vegnan las scheffas ed ils schefs da las regenzas a discutar davart la politica dal clima. Il Tirol dal sid, che presidiescha la ARGE ALP, ha inoltrà in project che prevesa la realisaziun d'ina conferenza internaziunala davart il tema "midada dal clima". La dieta che vegn ad avair lieu il settember 2010 duai mussar, co ch'il clima sa sviluppa en la regiun alpina e tge strategias ch'èn pussaivlas en las regiuns da la ARGE ALP per proteger il clima e per s'adattar a la midada dal clima.

Dus projects grischuns cuntinueschan

Tar ils projects currents, cun ils quals la ARGE ALP vul cuntinuar ils proxims onns, tutga il project "ARGE ALP sport" che vegn tgirà dal Grischun. Dapi intgins onns vegnan puspè realisadas cun success concurrenzas da sport en furma da gieus d'enviern e da stad en moda decentrala en ils pajais commembers. Er cun il project "Animals da rapina gronds en las Alps" duai vegnir cuntinuà. Quest project ch'è vegnì lantschà dal Grischun sa fatschenta cun l'urs, cun il luf u cun il luf-tscherver – animals da rapina gronds ch'eran ina giada da chasa en las regiuns alpinas. Prendida en mira vegn ina collavuraziun transcunfinala en il senn d'in barat d'experientschas sin plaun professiunal.

Numerus projects novs èn vegnids inoltrads

Per promover il contact tranter las burgaisas ed ils burgais lantscha e sa participescha la ARGE ALP ad ulteriurs projects internaziunals. Per mauns da la conferenza da las scheffas e dals schefs da las regenzas ha la giunta directiva inoltrà en tut indesch projects novs. Ultra da la conferenza davart il clima e da la dieta davart ICT vul la ARGE ALP elavurar in atlas da las Alps e lantschar in project per la segirezza sin pista. Dals projects novs fa plinavant part l'inoltraziun "Protecziun civila en cumparegliaziun – pussaivladads e vias d'optimaziun" sco er ina conferenza planisada davart il "corridor verd" per lung da las vias da traffic en differents pajais commembers da la ARGE ALP. Da Salzburg èn vegnids inoltrads ils projects "Diever da las resursas natiralas en il territori alpin per meglierar malsognas allergicas da la via respiratorica" sco er "Alps selvadias", che ha l'intenziun da render pli enconuschentas las cuntradas protegidas dal territori alpin als giuvenils. Dal rest duai in project da l'academia europeica da talents a Lindau vegnir prolungà, il qual permetta als giuvenils in barat transcunfinal. La finala planisescha il Tirol da realisar ina dieta d'expertas e d'experts cun il titel "In avegnir communabel" davart il tema "integraziun" sco er da stabilir in forum per l'economia alpina da las auas en l'Europa.

Il presidi mida dal Tirol dal sid a Salzburg

Cun la conferenza da las scheffas e dals schefs da las regenzas va l'onn presidial da la provinza autonoma Bulsaun-Tirol dal sid a fin. Il presidi da la ARGE ALP vegn surdà ussa per 1 onn a Salzburg. La ARGE ALP, ch'è vegnida fundada l'onn 1972, è stada en tut l'Europa l'emprima uniun cumparegliabla d'unitads statalas ed autonomas ch'è sa furmada sin il plaun sut ils stadis naziunals e federals. Cun ina collavuraziun transcunfinala ha la ARGE ALP la finamira da tractar ils interess cuminaivels da ses commembers, cunzunt en il sectur cultural, social, economic ed ecologic. La ARGE ALP vul er svegliar la conscienza per la responsabladad cuminaivla per il spazi da viver alpin, promover ils contacts tranter las abitantas ed ils abitants dal territori alpin, rinforzar la posiziun dals stadis, da las regiuns, da las provinzas e dals chantuns e tgirar – ensemen cun autras instituziuns – la collavuraziun en l'Europa.

Ulteriuras infurmaziuns:

Ina survista dals projects da la ARGE ALP po vegnir chargiada giu

qua

.

www.argealp.org

Infurmaziuns:

- cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

Gremi: chanzlia chantunala dal Grischun

Funtauna: rg chanzlia chantunala dal Grischun

Qualidator Warnings

Error Code

ImagesMissingAltText

: <img class="ms" alt="" src="http://www.gr.ch/_layouts/IMAGES/icpdf.gif" originalAttribute="src" originalPath=""http://www.gr.ch/_layouts/IMAGES/icpdf.gif"" /> Index: 6972

15.06.2010